**สุภาษิตคำโคลง**

**พระพุทธเจ้าทรงแสดงปฐมเทศนาธัมมจักกัปปวัตนสูตร**

**โปรดเบญจวัคคีย์ให้ได้ดวงตาเห็นธรรม**

มีทานเป็นภาคพื้น ฐานบัทม์

ศีลคือยอดเรือนรัตน์ รุ่งเร้า

ห้ายอดเยี่ยมโพยมหยัด กระจ่างโลก นี้นา

ผลศีลนี้เป็นเหง้า รากแก้วกุศล

ศีลังอาภรณังล้ำ เสรษฐัง

ศีลสัจวาทัง สัจนี้

ศีลมะกุฏฏัง เป็นยอด ยิ่งนา

ศีลอะนุตโรชี้ ประเสริฐแท้คือศีล

**ปาณา๑**มีองค์ห้า ประการ

จัดปาโณเป็นฐาน หนึ่งไซร้

ปาณสัญญีณาน ถัดที่ สองนา

**วธกะ๒**จิตทำเพียรให้ สัตว์ม้วยมรณัง

**อทินนา๓**มีห้า โดยองค์

คือของเจ้าของจง ซ่อนเร้น

จิตรู้จิตจงคง ถือนั่น ไว้นา

อย่าเพียรพึงทำเหล้น ทรัพย์นั้นเขาหวง

๑ ย่อมาจากปาณาติบาด คือศีลข้อที่ ๑ ห้ามฆ่าสัตว์ตัดชีวิต

การกระทำที่ถือว่าผิดศีลข้อนี้ ต้องครบ ๕ ประการคือ สัตว์ที่ถูกฆ่านั้นมีชีวิต, รู้ว่าสัตว์นั้นยังมีชีวิต, มีจิตคิดว่าจะฆ่า, พยายามฆ่า, ฆ่าให้ตาย

๒ ผู้ฆ่า, เพชฌฆาต

๓ หมายถึงศีลข้อที่ ๒ คือห้ามลักทรัพย์ มีองค์ประกอบ 5 ประการ คือ

ทรัพย์ทีเจ้าของ มีจิตคิดละลัก, รู้ว่าเจ้าของ, พยายามลัก, ลักทรัพย์ได้